היום ב-15:30: דריכות בשווקים לקראת האירוע המרכזי - "זה יום הדין של המטבע"
עיני הסוחרים ברחבי העולם נשואות לכיוון ארה"ב, שם יתפרסם היום בשעה 15:30 (שעון ישראל) דו"ח התעסוקה האמריקני, וצפוי להשפיע באופן ניכר על הדולר. כלכלני 'סיטי-בנק' אף כינו את יום שישי הקרוב כ"יום הדין של המטבע", כאשר נתון גבוה מהציפיות עשוי להגדיל את הסבירות להעלאת ריבית קרובה, אולי אף בחודש הבא (ומכאן גם להתחזקותו של המטבע האמריקני). נתון חלש - ושאלות רבות תועלנה בדבר "מוכנותו" של המשק האמריקני להתנהל עם ריבית גבוהה יותר.
האנליסטים מצפים לתוספת של 202 אלף משרות חדשות, מספר נמוך מהחודש הקודם, שעמד על תוספת של 215 אלף. לגבי שיעור האבטלה, הצפי עומד על 5%, בדומה לחודש החולף. השכר צפוי לרשום עלייה של 0.3%. אבל יש גם שאלות בנוגע לשיעור ההשתתפות בכח העבודה - המשקיעים ירצו לראות גידול בשיעור זה.
ביומיים האחרונים התחזק מעט הדולר מול סל המטבעות בעולם: לאחר שהגיע שלשום לשפל של 9 חודשים מול האירו, תוך חציית רמת ה-1.16 דולר לאירו, הרים הדולר את ראשו בכ-2.6%, ונסחר כעת ביחס של 1.429 דולר לאירו. גם מול השקל נחלש המטבע (ובהקשר זה נציין את התערבותו של בנק ישראל בתקופה האחרונה), ולאחר שהגיע לשפל של שנה וחצי ונסחר סביב 3.73 שקל לדולר, התחיל במגמת עלייה, וחצה היום את רמת ה-3.78 שקל.
נציין כי אתמול פורסם נתון ה-ADP, שהינו סוג של "פרומו" לדו"ח התעסוקה, והוא אכזב את המשקיעים כשהציג תוספת של 156 אלף משרות חדשות בלבד, בעוד האנליסטים ציפו לתוספת של 200 אלף משרות. למרות זאת - הדולר, כאמור - דווקא התחזק.
סטיבן אנגלנדר, אסטרטג ב-CitiFX, סיפר כי הדו"ח שיתפרסם מחר הינו משמעותי במיוחד: "שלא כמו כמה מדו"חות התעסוקה האחרונים, הדו"ח של מחר קריטי הרבה יותר. הסיבה לכך היא שהבעיה של הפד' הינה להבין מה הכלכלה עושה וכיצד היא מתנהלת, ולא שיעורי האינפלציה".
עם זאת, צריך להגיד שעדכון הריבית הבא יהיה רק ב-15 ביוני, כלומר לפד' יהיה עוד דו"ח תעסוקה לשקול (את זה של מאי) בטרם יקבל החלטה.
אנגלנדר מתייחס באופן שונה לתחזיות, וטוען כי תוספת של מעל ל-180 אלף משרות יסיר ספק לגבי האטה בכלכלה האמריקנית, ואף "יחזיר את נושא העלאת הריבית בחודש הבא לתמונה". מנגד, "תוספת של מתחת ל-135 אלף, במיוחד אם תגיע בנוסף לגידול בשיעור האבטלה" - יגרמו לפד' לחשב מסלול מחדש.
די, תלכו לעבוד, זיוני שכל הם לא עבודה!
תמצאו משהו אחר . מה ניגמר לכם המילים?